Reguliarioji armija
Reguliarioji armija (angl. regular army) – armija (sausumos kariuomenė), reguliariųjų pajėgų dalis. Tai oficiali valstybės armija (skirtingai negu nereguliarioji armija, sudaryta iš savanorių milicijos, samdinių, privačių dalinių), nuolatos paruošta kovinei veiklai. Paprastai reguliariąją armiją sudaro: nuolatinė armija (angl. standing army) – taikos metu karinę tarnybą atliekanti dalinių visuma, rezervo pajėgos (angl. military reserve force) – gyvoji jėga, kuri gali būti sparčiai mobilizuota, ir karinė technika, kuriomis gali būti papildyta nuolatinė armija. Reguliarioji armija būna: karo prievolininkų armija (be karo prievolininkų joje gali tarnauti ir profesionalai, savanoriai). Būna valstybėse, turinčiose karo prievolę. profesionalioji armija (karo prievolininkų nėra arba jie sudaro labai mažą dalį, savanoriai paprastai sudaro rezervą.